Čekinja
Čekinje su čvrste dlake koje posjeduju uglavnom svinje i divlje svinje, ali i neke druge životinje koje ne posjeduju krzno. Čekinje se najčešće koriste u industriji za proizvodnju raznih četki, jer su jako abrazivne. Četke od prirodnih čekinja se također preporučuju za njegu dlake kućnih ljubimaca jer stvaraju manje statičkog elektiriciteta od četki proizvedenih od sintetičkog materijala. Nekad su se čekinje koristile i za proizvodnju četkica za zube dok ih 1937. godine nije zamijenio najlon.